Андреас Неуман
(Гравитацията и грацията)

Превод от испански: Рада Панчовска, 2008

chitanka.info

Два съда с вода.

Леко пързаляне с кънки.

Разсъблечени, закръглени,

започваш и завършваш

на краката си:

съумял си да ги обучиш

в малкото изкуство

да изследват за тебе твърдата земя.

Ще оближа търпеливо

тези точни пръсти.

(Ако беше смислен апетитът ми,

бих закусил с тях,

бели карамели.)

Оставям си тук ботушите.

Битките спечелват

страхливите войници.

Гледайки ги, голи,

се уча да ходя.

Събуй ми тези часове,

                                        направи ми път.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.